কথাটা একেবারেই সত্যি। আমি বেশ আশাহত হয়েছিলাম অকল্যান্ড শহর দেখে। আমি কোন প্যাটার্ন খুঁজে পাচ্ছিলাম না আসলে। না চোখে পড়ার মত আর্কিটেকচার, না অতি আধুনিক কোন কিছু। না পুরাতন, না নতুন। কেমন জানি ব্যাপারটা। তবে এটাও সত্য বৃটিশদের ফার্ম হাউজ নামে পরিচিত এদেশের সবই আছে শহরের বাইরে। ছিমছাম, গোছান মনে হয় রাস্তার পাশের প্রতিটি ঘাস। এবং বিস্তীর্ণ মাঠের মধ্যে যখন কোন ফার্ম হাউজ চোখে পড়ে তখন ঠিক লিটল হাউজ অন দি প্রেইরির কথা মনে পড়ে যায়।